অপরাজিতা বিল আটকে, দ্রুত কার্যকর করতে রাষ্ট্রপতির দ্বারস্থ তৃণমূল

নয়াদিল্লি: অপরাজিতা বিল (Aparajita Bill) কার্যকরের দাবি নিয়ে রাষ্ট্রপতির দ্বারস্থ তৃণমূল। আরজি করের ঘটনায় সাড়া পড়ে যায় গোটা দেশে। প্রতিবাদ আন্দোলনে গোটা দেশ পথে নামে। এর পরই রাজ্য বিধানসভায় ধর্ষণ বিরোধী ‘অপরাজিতা উইমেন অ্যান্ড চাইল্ড বিল ২০২৪’ পেশ হয়। বিধানসভায় বিল পাস হওয়ার পর তা এখন রাষ্ট্রপতির অনুমোদনের অপেক্ষায় রয়েছে। সেই নিয়েই লোকসভার দলনেতা সুদীপ বন্দ্যোপাধ্যায়ের (Sudip Bandyopadhyay) নেতৃত্বে রাষ্ট্রপতি ভবনে পৌঁছয় তৃণমূলের প্রতিনিধি দল। বৃহস্পতিবার রাষ্ট্রপতি দ্রৌপদী মুর্মুর (Droupadi Murmu) সঙ্গে সাক্ষাৎ করে তৃণমূল সাংসদদের ১১ জনের প্রতিনিধিদল। সুদীপ বন্দ্যোপাধ্যায় ও ডেরেক ও’ ব্রায়েন ছাড়া দলে তৃণমূলের নয়জন মহিলা সাংসদ।

আরজি কর কাণ্ডের প্রতিবাদে পথে নেমেছিলেন খোদ রাজ্যের মুখ্যমন্ত্রী মমতা বন্দ্য়োপাধ্যায়। মিছিল থেকেই মুখ্যমন্ত্রী স্পষ্ট জানিয়েছিলেন, রাজ্যে ধর্ষণ রুখতে নতুন আইন আনবেন তিনি। প্রতিশ্রুতি মতোই বিধানসভায় পেশ হয়েছিল ‘অপরাজিতা উইমেন এন্ড চাইল্ড বিল’। রাজ্য বিধানসভায় এই বিল পাশ হওয়ার পর তা এখন রাষ্ট্রপতির অনুমোদনের অপেক্ষায় রয়েছে। বৃহস্পতিবার রাষ্ট্রপতি দ্রৌপদী মুর্মুর সঙ্গে সাক্ষাৎ করে তৃণমূল সাংসদদের ১১ জনের প্রতিনিধিদল। রাষ্ট্রপতির অনুমোদন পেতে কেন এত দেরি হচ্ছে, সেই প্রসঙ্গেই রাষ্ট্রপতি দ্রৌপদী মুর্মুর কাছে জানতে চায় তাঁরা। এই বিল যাতে দ্রুত অনুমোদন পায়, সেই নিয়ে আবেদন জানান সুদীপরা।

আরও পড়ুন: কুম্ভমেলায় কত লোক মারা গিয়েছে কেউ জানে না, যোগীকে আক্রমণ মমতার

রাষ্ট্রপতির সঙ্গে সাক্ষাৎ করতে যাওয়ার সময় সুদীপ বলেন, “সর্বসম্মতিতে বিধানসভায় অপরাজিতা বিল পাস হলেও, বিলের অনুমোদন আসছে না। মুখ্যমন্ত্রীর নির্দেশে রাষ্ট্রপতির কাছে মহিলা সাংসদদের নিয়ে উপস্থিত হয়েছি। ধর্ষণের মতো অপরাধের দোষীদের নিশ্চিত ভাবে মৃত্যু অথবা যাবজ্জীবন কারাদণ্ড শাস্তিপ্রদানের জন্য এই বিল। এই বিলের মাধ্যমে নতুন দিগন্ত খুলে দিয়েছে রাজ্য।

দেখুন ভিডিও